Blåmannen

For fjellet i Tromsø, se Store Blåmann  
Blåmannen er et fjell og en nunatak i Blåmannsisen i Fauske kommune i Nordland. Det har en høyde på  meter over havet. Fjellet med sin karakteristiske form kan sees på lang avstand.

 Beskrivelse 
Blåmannen ligger i Blåmannsisens vestre ytterkant med en brearm på hver side. Fjellet ligger i enden av Fonndalen, en sidedal til Norddal ovenfor Lakså. I Sulitjelmafjellene er Blåmannen et av mange fjell godt over norgeskart.no, Kartverket 

Breen Blåmannsisens har sitt navn etter fjellet Blåmannen som på sommerstid er blåsort med  menneskelignende form. Blåmannen er en nunatak som breen har flere av. Snøsmeltingen om sommeren gir Blåmannen dens karakteristiske form.  Da ser «mannen i Blåmannsisen» ut som en person med sekk på ryggen. Jo varmere sommer desto større blir «sekken». Fra gammelt av het det at jo større sekk Blåmannen bar desto bedre ble kornavlingene i bygdene rundt. 

Blåmannsisen og Blåmannen kan sees på lang avstand, helt ut til Bodø mange mil i vest.

 Sagnet om Blåmannen og trollfjellene 
I Leif Jenssons (pseudonym Leif Ytteren) fortelling «Trollfjell» nevnes Blåmannen og flere andre karakteristiske fjell i Nordland. Ytteren nevner flere versjoner av gamle sagn som han dikter videre på. Kort forklart er Blåmannen en ung mann som har Landegodemøya kjær, men som er blitt bedratt og går trakskende rundt i isødet med sekken sin. I nord gjør nemlig den mektige Vågakallen inntrykk på Landegodemøya. Selv om alle vet at Landegodemøya og Blåmannen har hverandre kjær og at de skal ha hverandre, har hun et godt øye til Vågakallen. Vågakallen vil gjerne besøke Landegodemøya, men er egentlig mer interessert i Lekamøya. Han drar nedover kysten etter henne, men hun løper fortere enn han. I raseri skyter Vågakallen en pil etter henne, men før pilen treffer stiger solen opp og alle trollfjellene blir til stein, inkludert Blåmannen.

 Se også 
 Suliskongen

Referanser
Blåmannen på Norgeskart.no fra Statens kartverk

Kategori:Fjell i Fauske